hu hu hu hu hu hu hu hu es hu hu hu es en es hu en it hu hu de hu en hu es hu es es en es it es es hu it hu en hu en es en hu fr hu es hu hu en hu fr hu id hu fr hu it hu uk hu uk hu hu en hu hu hu hu hu sk hu oc hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu es es hu es en hu en es pl en it hu es es hu es es en it en hu es pt hu es en hu hu hu hu hu hu hu hu hu de hu hu es hu de hu hu es hu en hu hu hu de hu hu hu fr hu fr hu fr hu hu es hu fr hu hu it hu fr hu hu en hu fr hu hu es hu fr hu hu es hu fr hu hu es hu fr hu hu es hu fr hu hu es hu fr hu hu en hu fr hu hu es hu fr hu hu it hu fr hu hu fr hu fr hu hu it hu fr hu hu es hu en hu hu hu en hu hu hu de hu hu hu de hu hu es hu de hu hu hu fr hu hu hu fr hu hu es hu fr hu hu hu de en hu en hu de hu hu hu de hu hu es hu en hu hu hu de hu hu es hu de hu hu hu de hu hu es hu en hu hu es hu en hu hu hu en hu hu es hu en en hu hu de hu hu es hu de hu hu es hu en en en es hu fr hu hu hu fr it hu es hu fr it hu hu fr it hu es hu de hu hu hu fr hu hu hu de hu hu es hu de hu hu es hu de hu hu es hu de hu hu es hu en en hu hu fr hu hu es hu fr hu hu es hu en hu hu es hu fr en hu hu en hu hu hu de hu hu es hu fr en hu hu fr en hu hu fr hu hu hu en hu hu es hu fr hu hu hu fr hu hu es hu de hu hu hu de hu hu es hu de hu hu es hu de hu hu es hu fr hu hu es hu de hu hu hu hu hu hu hu hu hu en cs de hu hu de hu pl hu hu hu fr sk en en hu hu sk hbs_lat hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en bn ca hbs_lat cy de el es eu fa fi fr lt id it ja ko lt en nl nb pl pt ro ru sk hbs_lat sv tr fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. január 11.
Ugrás a navigációhoz Ugrás a kereséshez
Valeria, Daniel és Richie kutya
A Korcs szerelmek (eredeti címén Amores perros) egy 2000-ben bemutatott mexikói filmdráma. A 21 grammot és a Babelt megelőzve a rendező halál trilógiájának első része. Bár történetében nem, de felépítésében hasonlít a Ponyvaregényre, ezért időnként „A mexikói Ponyvaregényként” hivatkoznak rá.[2] Három különálló történetet mutat be, melynek szereplőit valamilyen szinten egy autóbaleset kapcsolja össze. Mindhárom történet legfontosabb témája a hűség és a hűtlenség, részben kutyák és emberek, de legfőképpen emberek és emberek közötti vonatkozásban.
Többek között elnyerte a Cannes-i fesztivál Kritikusok Hetének nagydíját, és Oscar-díjra is jelölték a legjobb idegen nyelvű film kategóriában.
1.1 Susana és Octavio története
1.2 Valeria és Daniel története
1.3 Szakáll és Maru története
Alább a cselekmény részletei következnek!
A film három különböző történetet mutat be egymás után, néha a másik két történet szereplői is megjelennek bennük.
A film első jeleneteként két fiatalember, Octavio és egy társa egy autóban ülve menekül egy őket üldöző jármű elől, hátsó ülésükön egy vérző kutyával. A hajsza oda torkollik, hogy Octavióék nagy sebességgel nekiütköznek egy vétlen autónak.
A következő jelenet Ocatavio családjának házában játszódik: itt él Octavio anyjával, bátyjával (Ramiro) és annak párjával, Susanával, valamint Susanáék babájával. Amikor Susana hazajön, az ajtón kifut az utcára Kávé nevű kutyájuk, aki összetalálkozik a kutyaviadalokban érdekelt Jarocho kutyájával, rátámad és elpusztítja azt. Ebből származik Octavio ötlete, hogy megpróbáljon pénzt keresni kutyaviadalokból Kávé segítségével. A pénz azért kell neki, mert ő is Susanába szerelmes, és el akarja hagyni vele Mexikóvárost, de Susana nem hajlandó erre, annak ellenére sem, hogy párja, Ramiro sokszor erőszakosan bánik vele.
Amikor Octavio először keresi fel a kutyaviadalokat rendező hely gazdáját, az először vonakodik, de amikor megtekint egy rövid küzdelmet Octavio kutyája és egy régi harci kutya között, beleegyezik, hogy Kávé is részt vegyen a viadalokban. A szerencse Octavio mellé áll: kutyája sorra nyeri a küzdelmeket, többek között Jarocho állatait is többször legyőzi. Egy ilyen harc során, amikor ismét Kávé áll nyerésre Jarocho kutyája ellen, Jarocho feldühödik és lelövi Kávét. Ekkor Octavio és vele levő társa elhagyják a házat, de még mielőtt végleg távoznának, Octavio hirtelen visszamegy, és hasba szúrja Jarochót. Ekkor kezdődik az az autós üldözés, amit a film kezdetén láthattunk.
Még ezelőtt azonban Octavio, aki Susana miatt szeretné eltenni bátyját az útból, megegyezik a kutyaviadalokat vezénylő körökkel, akik elkapják Ramirót és alaposan elverik, pont abban a pillanatban, amikor Octavio és Susana otthon szerelmeskednek. Susana viszont továbbra is hű marad Ramiróhoz, nem hajlandó Octavióval elszökni, sőt, Ramiróval és a gyerekkel ők tűnnek el. Ramiro rablásokat kezd elkövetni, hogy pénzhez jusson, de egy bankrablás során egy rendőr lelövi. Temetésén Octavio utoljára könyörög Susanának, hogy menjenek el Ciudad Juárezbe, de a buszállomáson Octavio hiába várja Susanát, ő nem érkezik meg.
Valeria és Daniel története[szerkesztés]
Daniel egy neves magazin kiadója, aki elhagyja feleségét és két kislányát Valeria, a híres spanyol modell kedvéért, aki reklámkampányokban és televíziós műsorokban is szerepel. Daniel egy új lakást vásárol Valeria és saját maga számára, ahova be is költöznek Valeria kutyájával, Richie-vel együtt. Az egyik ablakból kinézve pont egy olyan óriásplakát látható, melyen Valeria egész alakos képe szerepel. A lakás padlója azonban egy helyen hibás: a parketta beszakad és egy lyuk keletkezik ott.
Ezután következik az a jelenet, amikor Valeria autójába váratlanul belecsapódik Octavióéké. Valeria súlyos sérüléseket szenved és kerekesszékbe kényszerül. Másnap, amikor Valeria szeretett kutyájával játszik, a labda begurul a padlón keletkezett lyukba, Richie befut utána, de nem jön vissza. Ezután napokig próbálják kicsalogatni onnan a kutyát, de csak patkányokat találnak, illetve Richie hangját hallják a lakás különböző pontjain a padló alól. Valeria sérülése miatt nem folytathatja modell-pályafutását, és az otthoni napközbeni magány is nyomasztóan hat rá, nem csoda, hogy hamarosan feszültség keletkezik közte és Daniel között. Egy nagyobb veszekedés után Valeria bezárkózik szobájába, ahol később Daniel eszméletlen állapotában talál rá. Kiderül, hogy amikor egyedül próbálta megkeresni a kutyáját, a megerőltetéstől trombózisa keletkezett, aminek következtében a lábát amputálni kell. Daniel elkeseredésében több helyen is felbontja a padlót, hogy előkerítse valahogy Richie-t, végül sikerrel jár. Amikor Valeria hazajön a kórházból, szomorúan tapasztalja, hogy az ablakból látható reklámját is leszedték.
Szakáll és Maru története[szerkesztés]
Szakáll régen egy magánegyetem oktatója volt, de amikor lánya, Maru, még nagyon kicsi volt, elhagyta családját, gerillának állt, börtönbe került, majd szabadulása után bozontos szakállú hajléktalanként tengeti életét kóbor kutyákat maga mellé gyűjtve, és nem mellesleg bérgyilkosságokat követ el.
Leonardo, az a rendőr, aki annak idején Szakállt letartóztatta, és akivel Ramiro is „összefutott” a bankrabláskor, most már Szakáll barátja. Ő ajánlja egy Gustavo Garfias nevű férfinak, aki meg akarja öletni üzlettársát (Luis Miranda Solarest, aki egyben féltestvére is), hogy keresse fel Szakállt. Szakáll el is vállalja, napokig követi az áldozatot, de pont amikor egy utcasarkon elérkezne a halálos lövés pillanata, megtörténik az autóbaleset. A keletkező csődületben nem sütheti el a fegyverét, inkább odamegy az egyik roncshoz, ahol rátalál Octavio összegyűjtött pénzére, és el is lopja azt. Sőt, rátalál a sebesült Kávé kutyára is, észleli, hogy az még él, ezért azt is elviszi magával és meggyógyítja.
Amikor Szakáll egy újságban észreveszi a hírt, miszerint volt felesége meghalt, elszomorodik. Elmegy a temetésre, ahol messziről láthatja lányát és elhunyt feleségének nővérét is, aki felismeri. Hazatérve Szakáll észreveszi, hogy a legújabb befogadott kutyája (amiről nem tudta, hogy korábban mennyi viadalt megnyert) elpusztította az eddig maga köré gyűjtött többi kedves kutyáját. Mérgében le akarja lőni Kávét is, de aztán megsajnálja és visszateszi a fegyvert.
Nem sokkal később végre sikerül elkapnia Luis Miranda Solarest, de nem öli meg, hanem magával viszi és otthon megbilincseli. Másnap elhívja megbízóját, Garfiast is, aki rémülten látja, hogy Szakáll nem végezte el a munkát: Solares még él. Szakáll a döbbent Garfias kezébe adja a fegyvert, hogy ha akarja, hát ölje meg, akit el szeretett volna tenni láb alól. Garfias nem teszi meg, így Szakáll őt is megkötözi. Másnap Szakáll megborotválkozik, szemüveget vesz, és egy teljesen új kinézettel lép ki a világba. De még mielőtt kilépne, a két megkötözött ember közé félútra letesz egy pisztolyt és eloldja kötelékeiket. A filmből nem tudjuk meg, velük mi történt.
Ezután Szakáll igazolványképet készíttet magáról, belopódzik lánya házába, egy családi fényképre beragasztja a saját képét, a párna alá pedig több köteg pénzt tesz be. Ezután felhívja lánya üzenetrögzítőjét, ami ott található a szobában, és elmondja, hogy ő Maru valódi apja, és mennyire sajnálja, hogy kis korában elhagyta őt.
Az utolsó jelenetben Szakáll egy város melletti autótelepen eladja Garfias autóját, ahol a telep vezetője megkérdezi, hogy hívják a kutyáját. Ő azt válaszolja: „Fekete”. Ezután azt látjuk, amint Szakáll és Fekete a város irányába indulnak egy kopár pusztaságon és alakjuk elveszik a messzeségben.
Itt a vége a cselekmény részletezésének!
Bessenyei Emma, Bodrogi Attila, Csifó Dorina, Kajtár Róbert, Lázár Sándor, Lugosi Domonkos, Lugosi Fábián, Németh Gábor, Tamási Nikolett, Végh Ferenc, Welker Gábor
A film igen nagy sikert ért el, az első hétvégén még csak két helyen vetítve 61 047 $-os bevételt könyvelhetett el, később világszerte összesen több mint 20 millió dollárosat.
Voltak, akik kifogásolták a kutyaviadalok jeleneteit, de a rendező megnyugtatott mindenkit: a forgatás során egyetlen állat sem sérült meg, a kutyák valójában csak játszottak. A filmbeli elpusztult kutyák a valóságban ideiglenesen elaltatott állapotban voltak. A harcok filmbeli valósághűségét csak a gyors vágások és a hanghatások fokozták.
Az IMDb értékelése szerint a film 8,1 pontot ért el a maximális 10-ből, ezzel még 2013-ban is a legjobb 250 film között szerepel.[3]
A Rotten Tomatoes 111 kritikája szerint csak 7,8 pontot ért el a 10-ből, viszont az írások 92%-a pozitív. Ugyanitt kb. 100 000 nézői szavazat alapján a film pontszáma 4,2 / 5, a tetszésindex 93%.[4]
Kiemelkedő nem angol nyelvű film
Ezüst Ariel, legjobb színész
Ezüst Ariel, legjobb mellékszereplő
Ezüst Ariel, legjobb operatőr
Ezüst Ariel, legjobb rendező
Ezüst Ariel, legjobb szerkesztés
Alejandro González Iñárritu, Luis Carballar, Fernando Pérez Unda
Ezüst Ariel, legjobb első mű
Ezüst Ariel, legjobb smink
D. Ruiz Gameros, Marco Antonio Rosado
Ezüst Ariel, legjobb díszlet
Melo Hinojosa, Julieta Álvarez
Ezüst Ariel, legjobb hang
Antonio Diego, Martín Hernández, Geoffrey G. Rubay, Rudy Pi
Ezüst Ariel, legjobb speciális hatások
Ezüst Ariel, legjobb művészeti rendezés
Ezüst Ariel, legjobb jelmeztervezés
Ezüst Ariel, legjobb filmzene
Gustavo Santaolalla, Daniel Hidalgo
Ezüst Ariel, legjobb eredeti forgatókönyv
Legjobb nem angol nyelvű film
Legjobb nem amerikai film
Circolo Precolombino de Oro, legjobb rendező
Circolo Precolombino de Oro, legjobb film
Legjobb nem angol nyelvű film
Legjobb nem brit független film
A Kritikusok Hetének nagydíja
Fiatal Kritikusok Díja, legjobb játékfilm
Legjobb nem angol nyelvű film
Arany Hugo, legjobb film
Ezüst Hugo, legjobb színész
Emilio Echevarría, Gael García Bernal
Cinema Brazil Grand Prize
Legjobb nem portugál nyelvű film
Nemzetközi Fantáziafilm-díj, legjobb rendező
Nemzetközi Fantáziafilm-díj, legjobb film
Nemzetközi Fantáziafilm-díj, legjobb forgatókönyv
Legjobb nem angol nyelvű film
Coral-díj, legjobb első munka
Legjobb nem angol nyelvű film
MTV Movie Awards, Latin-Amerika
Az emberek kedvenc filmje
National Board of Review (USA)
National Board of Review (USA)
NBR-díj, legjobb nem angol nyelvű filmek díja
New York-i Filmkritikusok Egyesülete
Legjobb nem angol nyelvű film
Legjobb nem angol nyelvű film
Palm Springs nemzetközi filmfesztivál
São Paulo nemzetközi filmfesztivál
São Paulo nemzetközi filmfesztivál
↑ Adatok a Box Office Mojo oldalon (angol nyelven). (Hozzáférés: 2013. február 25.)
↑ Pulp Fiction ripoffs (angol nyelven). [2011. október 6-i dátummal az eredetiből archiválva]. (Hozzáférés: 2013. február 25.)
↑ IMDb oldal (részben angol nyelven). (Hozzáférés: 2013. február 25.)
↑ Rotten Tomatoes oldal (angol nyelven). (Hozzáférés: 2013. február 25.)
Sablon:Alejandro González Iñárritu filmjei
Alejandro González Iñárritu filmrendezései
Birdman avagy (A mellőzés meglepő ereje) (2014)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Korcs_szerelmek&oldid=23439250”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. január 11., 11:41
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.